Luitenant vas ná sy glo polisie-skootrekenaar verkwanselArgieffoto ’n Polisieluitenant is in hegtenis geneem nadat sy glo haar skootrekenaar, wat aan die staat behoort, gebruik het om geld by ŉ finansiële onderneming in Klerksdorp, Noordwes, te leen. “Die 40-jarige beampte is by die eenheid vir gesinsgeweld, kindermishandeling en seksuele oortredings in Klerksdorp gestasioneer,” het lt. Robert Netshiunda, woordvoerder van die Valke, Vrydag in ŉ verklaring gesê. “Sy het na bewering die skootrekenaar gebruik as sekuriteit om ŉ lening van R1 100 by ŉ onderneming wat geld uitleen te bekom.” Volgens Netshiunda kon die beampte nie daarin slaag om ŉ totaal van R1 900, soos ooreengekom met die onderneming, terug te betaal nie. Die onderneming het die skootrekenaar verkoop om hul geld te verhaal. Die vrou staan tereg op aanklag van diefstal en moet Vrydag in die Klerksdorp-landdroshof verskyn.